खर्चों के लिए गर्लफ्रेंड पर निर्भर था बेरोजगार ब्वायफ्रेंड, तंग आकर लड़की ने भाई-जीजा के साथ मिलकर कराई हत्या  
10  सितंबर को फ्लैट से मिला था मृतक सुनील का शव
छोटे-मोटे झगड़ों को लेकर परेशान गर्लफ्रैंड ने करवाई हत्या
पुलिस ने मामले में 3 आरोपियों को किया है गिरफ्तार
दिल्ली के अमर कॉलोनी इलाके में हुई नेपाली मूल के युवक की हत्या मामले में दिल्ली पुलिस ने उसकी लिविंग पार्टनर समेत 3 लोगों को गिरफ्तार किया है. हत्या की वजह छोटी छोटी बातों को लेकर होने वाला झगड़ा था. गौरतलब है कि 10 सितंबर को दिल्ली के अमर कॉलोनी इलाके में दिल्ली पुलिस ने एक घर की तीसरी मंज़िल से सुनील तमांग नाम के युवक का शव बरामद किया था. उसकी हत्या चाकू से गोदकर की गई थी. मृतक सुनील बीते एक साल से अमर कॉलोनी इलाके में ही अपनी गर्लफ्रैंड के साथ रहता था.
पुलिस ने जब मृतक सुनील की गर्लफ्रैंड अनीता से पूछताछ की तो अनीता ने बताया की घटना से एक दिन पहले वो अपनी एक सहेली के घर ग्रेटर नोएडा गयी हुई थी और जब को 10 सितंबर को वापस लौटी तो उसे सुनील का शव मिला. पुलिस को अनिता पर शक हुआ और जब पुलिस ने अनीता से सख्ती से पूछताछ की तो अनीता ने अपना गुनाह कबूल कर लिया.